### 10.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350369

**Orientering om vandløbsvedligeholdelse**

Kalundborg Kommune har haft vandløbsvedligeholdelsen i udbud
og fået nye entreprenører på nogle vandløb. Efter vedligeholdelsen er igangsat
har det vist sig, at enkelte vandløb tidligere har der været vedligeholdt mere
end regulativerne foreskriver. Der bliver nu vedligeholdt i overensstemmelse
med regulativet, hvilket betyder at flere lodsejere er utilfredse.

Det tekniske område prøver i samarbejde med de nye
entreprenører, at tilgodese lodsejernes behov indenfor regulativets rammer.

**Udbud af tømning af papir- og glaskuber**

Opgaven vedrørende tømning af papir- og glaskuber udbydes,
da den nuværende entreprenør ikke ønsker at forlænge kontrakten.

**Ændret prioritering af midlerne til friluftsscenen**

På Kommunalbestyrelsens møde den 21. december 2016 blev det
besluttet at frigive midlerne (200.000 kr.) til renovering af friluftsscenen
ved gymnasiet. I indstillingen blev forankringspunkter og fast belægning
prioriteret højest. Efter nærmere drøftelser med brugerne prioriteres det nu
højest at renovere alle trinforkanterne. Dette skyldes tre faktorer: der er
ikke brug for forankringspunkter på denne scene, trinforkanterne er i væsentlig
nedbrydning og gymnasiets gavl skal renoveres, og det kan risikere at ødelægge
en ny belægning. Eventuelt overskydende beløb ønskes anvendt til
forankringspunkter ved Møllebakkens amfiteater.

**Status vedrørende opsætning af digitale informationsstandere**

Der er opsat en digital info-stander på [adresse] i Høng.
Standeren er tilkoblet og forventes i drift primo oktober. Vejdirektoratet har
afslået en placering af den anden stander på [adresse] 151. Den forventes i
stedet for opsat på rådhusets matrikel, hvor der i dag står et kommunalt
reklameskilt. Der afventes i øjeblikket en dispensation fra lokalplanen.

**Orientering om aflysning af deklaration på
Grundejerforeningen Mille Karlsen område**